# Galaktički skupovi

### Izvor: Wikipedija

Galaktički skupovi (ponekad i grupe- ili skupovi galaksija naziv je za nakupine galaksija međusobno vezane gravitacijskom silom.

Može ih se podijeliti na pravilne i nepravilne.

## [uredi] Pravilni skupovi

Pravilni skupovi galaksija imaju koncentriranu jezgru i dobro definiranu sfernu strukturu. U njima prevladavaju eliptične galaksije. Dijele se prema svom bogatstvu, t.j. po broju galaksija unutar zone oko središta promjera 1.5 Mpc (megaparseka, mega = milijun), udaljenost nazvana "Abellov radijus". Tipični skupovi imaju promjere od 1 do 10 Mpc s masama reda veličine 1·1015 (milijun milijardi) masi Sunca. Kod većine pravilnih skupova se u centru može naći jedna divovska eliptična galaksija, ponekad sa višestrukim jezgrama.

Vjeruje se da najveće galaksije nastaju u procesu koji se naziva "galaktički kanibalizam". Pravilni skupovi mogu se opaziti do udaljenosti od nekoliko milijardi godina svjetlosti.

Primjer je skup Coma u zviježđu Berenikine kose (Coma Berenices), promjera oko 10 000 000 s.g., udaljen oko 300 000 000 s.g.. Središte ovog skupa je jedno od najgušćih poznatih područja na ovoj skali u svemiru.

## [uredi] Nepravilni skupovi

Nepravilni skupovi galaksija nemaju lako prepoznatljinu jezgru, imaju isti raspon promjera, ali su mnogo manjih masa - tipično 1·1012 do 1·1014 masi Sunca. Primjer je obližnji skup Virgo u zviježđu Djevice (Virgo), promjera oko 7 000 000 s.g. i oko 50 000 000 s.g. udaljen, sadrži oko 2500 galaksija, uglavnom eliptičnih. Galaksija Messier 87 je najveća od 16 galaksija iz ovog skupa koje su uvrštene u poznati Messierov katalog.

Prostor između galaksija je ispunjen međugalaktičkim medijem. Ovaj medij ima nekoliko komponenti. Emisija X-zraka otkriva prisustvo rijetkog vrućeg plina. Tipična gustoća plina je oko 1 atom u dm3 (= 1 litra). Ovaj plin ukupno sudjeluje u masi skupa sa 10%. Gravitacijsko međudjelovanje galaksija je dovoljno da ponekad otrgne i izbaci pojedine zvijezde u međugalaktički prostor. Galaksije i spomenute vrste međugalaktičkog medija sveukupno daju samo 20% izračunate mase skupova. Ostatak čini tamna tvar.

## [uredi] Izvori

- astro.fdst.hr :: Karta svemira II,

uz dozvolu autora teksta

Dobavljeno iz "http://hr.wikipedia.org../../../g/a/l/Galakti%C4%8Dki_skupovi.html"

Kategorija: Galaksije

##### Views

- Članak
- Razgovor
- Trenutna inačica

##### Traži

##### Drugi jezici

- English
- Català
- Dansk
- Deutsch
- Español
- Esperanto
- Français
- Ido
- Italiano
- עברית
- 日本語
- Latviešu
- Polski
- Русский
- Slovenčina
- Suomi
- Svenska
- Tiếng Việt